Alberto Tricarico

**Alberto Tricarico** (født 10. august 1927 i Gallipoli i provinsen Lecce i Italia; død 27. juni 2024 i Roma) var en italiensk katolsk prelat, kurieerkebiskop og diplomat ved Den hellige stol.
## Liv og virke
### Prest
Alberto Tricarico ble presteviet for Gallipoli bispedømme (fra 1986 Nardò-Gallipoli bispedømme) den 6. januar 1950. Fra 1953 til 1955 fortsatte han sin utdannelse vedDet pavelige kirkelige akademi i Roma. Han tok også doktorgrad *utriusque jure*. 

Tricarico begynte i Den hellige stols diplomatiske tjeneste i 1955. Han arbeidet i Den hellige stols statssekretariat (1955–1957 og 1967–1968) som leder for pressarbeid, og ved nuntiaturene i Brasil (1957–1963), Australia og New Zealand (1963–1967), Vietnam og Kambodsja (1968–1969), Canada (1969–1971), Mexico (1971–1978), Spania (1978–1980) og Finland (1980–1985). Finland hadde opprettet diplomatiske forbindelser med Pavestolen under Andre verdenskrig, flere tiår før landets skandinaviske naboer. Tricarico var i 1980-1985 også knyttet til Pavestolens apostoliske delegasjon til disse landene, med sete nær København i Danmark.

Tricarico var deretter tilknyttet nuntiaturet i Portugal.

### Titulærerkebiskop, pro-nuntius til Singapore og Thailand, og apostolisk delegat til Laos og Malaysia ...  og til Myanmar
Den 28. februar 1987 utnevnte pave Johannes Paul II ham til titulærerkebiskop av *Sistroniana*, apostolisk pro-nuntius til Singapore og Thailand, og apostolisk delegat til Laos og Malaysia. Kardinalstatssekretæren og kardinalprefekten for Den apostoliske stols patrimonium, erkebiskop Agostino Casaroli, ordinerte ham til biskop den den 27. april samme år ved Fátima-helligdommen; medkonsekratorer var erkebiskop Salvatore Asta, apostolisk nuntius til Portugal, og Manuel d’Almeida Trindade, biskop av Aveiro. 

Den 22. desember 1990 utnevnte Johannes Paul II ham også til apostolisk delegat til Myanmar.
### Statssekreteriatat
Den 26. juli 1993 utnevnte Johannes Paul II ham til medlem av seksjonen for forholdet til statene i Statssekretariatet, hvor han var ansvarlig for relasjonene til Sovjetunionens etterfølgerstater. 

I 2002 innvilget pave Johannes Paul II erkebiskop Alberto Tricaricos aldersbetingede avskjedssøknad. 

Erkebiskop Tricarico døde i Roma den 27. juni 2024, i en alder av 96 år.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Eugène-Gabriel-Gervais-Laurent Tisserant (1884-1972) *1937 
* Pave Paul VI (1897-1978) *1954 
* Kardinal Agostino Casaroli (1914-1998) *1967 
* Erkebiskop *Alberto Tricarico* (1927-2024) *1987

## Referanser